उत्तर प्रदेश के सीएम योगी आदित्य नाथ ने किसानों का कर्जा क्या माफ किया, कई दूसरे राज्य के नेता भी इस वादे को वोट पाने का सॉलिड तरीका समझने लगे हैं। बीजेपी द्वारा किसानों के कर्ज माफी के वादे को सफलतापूर्वक लागू करने के बाद, अब ना सिर्फ बीजेपी शासित राज्य भी इस नक्शे कदम पर चलने की सोचने लगे हैं, बल्कि कई राज्यों में सत्ता से दूर कांग्रेस भी इस उपाय को वोट पाने का जरिया समझने लगी है। अब गुजरात कांग्रेस के नेताओं ने ऐलान किया है कि अगर पार्टी सत्ता में आती है तो सारे किसानों का कर्जा माफ कर देगी। अंग्रेजी वेबसाइट रेडिफ डॉट कॉम के मुताबिक गुजरात कांग्रेस के अध्यक्ष भरतसिंह सोलंकी ने कहा है कि यदि पार्टी सत्ता में आती है तो किसानों के सारे लोन माफ कर दिये जाएंगे।